הוועדה המשותפת לוועדת הפנים ולוועדת החוקה, חוק ומשפט לדיון בהצעות חוק המאבק בתופעת השכרות, כנסת 18, פרוטוקול מספר 10, 2010-07-19 10:30

דוד אזולאי: שלום לכולם, אני פותח את ישיבת ועדת הפנים והגנת הסביבה.

דוד אזולאי: על סדר היום: הצעת חוק רישוי עסקים (המאבק בתופעת השכרות), התש"ע-2009.

דוד אזולאי: קיימנו דיון ולאחר מכן היו 2 הסתייגויות – האחת של חבר הכנסת, יושב ראש ועדת חוקה, דוד רותם, והשנייה של חבר הכנסת אורי אורבך, הנמצא איתנו - ההצבעה הזאת עברה.

דוד אזולאי: ההסתייגות מדברת על איסור מכירת משקאות חריפים במשך כל היום בכל תחנות הדלק ברחבי הארץ.

דוד אזולאי: מייד לאחר מכן קיבלתי בקשה לרביזיה של חבר הכנסת ציון פיניאן.

דוד אזולאי: עומדת על הפרק כרגע הצבעה על הרביזיה של חבר הכנסת ציון פיניאן.

דוד אזולאי: מי בעד הרביזיה של חבר הכנסת ציון פיניאן – שיצביע.

דוד אזולאי: הצבעה     בעד הרביזיה – 3 נגד – 1 נמנעים – אין הרביזיה התקבלה.

דוד אזולאי: 3 בעד 1 נגד, אין נמנעים.

דוד אזולאי: הרביזיה עברה.

דוד אזולאי: הרביזיה עוברת, ולכן אדוני, בבקשה, מה הנושא שאתה מבקש לשנות?

ציון פיניאן: לחזור לנוסח הממשלתי שהמכירה בתחנות דלק תהיה כמו פיצוציות בכל מקום, לנוסח הממשלתי המקורי דין אחד.

גלעד ארדן: מבחינה משפטית, סעיף קטן א(2) כפי שמופיע לכם בנוסח יימחק למעשה, כפי שמציע חבר הכנסת פיניאן.

דוד אזולאי: בעצם אנחנו נשארים צמודים להצעת החוק הממשלתית.

דוד אזולאי: אני רוצה להוסיף עוד שני דברים לחוק.

דוד אזולאי: רבותיי, אני רוצה להביא בפני החברים היושבים כאן, מה שאתם רואים כאן, זה לא גביע של אשל, אלא זה גביע של וודקה שנמכר בחמישה שקלים בפיצוציות ובכל מיני מקומות.

דוד אזולאי: זה אומר, לקנות בקבוק אי אפשר, אבל ב-5 שקלים שמקבלים דמי כיס מההורים אפשר, שנבין כולנו על מה אנחנו מדברים.

דוד אזולאי: זאת הצעת החוק שבה אנחנו עוסקים, ואני שואל שאלה את כל המשפטנים – האם החוק הזה כולל דבר כזה?

דוד אזולאי: יוכלו לאכוף את זה?

יואל הדר: כן.

דוד אזולאי: תודה רבה.

דוד אזולאי: אני רוצה לבקש ולהודיע, שבעצם הצעת החוק מדברת שכל תחנות הדלק, וכל העסקים, תיאסר עליהם מכירת אלכוהול החל מאחת עשרה בלילה ועד לשעה שש בבוקר.

דוד אזולאי: תחולת החוק – תתחיל תוך 30 יום מיום פרסומו.

דוד אזולאי: אני מאוד מבקש מכל הגורמים לזרז את הפרסום ברשומות.

דוד אזולאי: אנחנו נמצאים בשיאה של עונת הקיץ, וכל יום שחולף והחוק הזה לא מבוצע, אנחנו  פשוט חוטאים למטרה.

דוד אזולאי: הנושא הנוסף שעליו אנחנו רוצים לדבר - הצעת החוק הזאת היא הוראת שעה לשלוש שנים.

דוד אזולאי: הצעת החוק הממשלתית במקורה היא הצעה לשלוש שנים כהוראת שעה.

דוד אזולאי: אני מבקש שיהיה ברור, שהחוק כולל את הוראת השעה לשלוש שנים.

יואל הדר: הצעתי מאחר שגם בנושא של חוק המאבק בתופעת השכרות שזה החוק הבסיסי שממנו יצאנו, קבענו את זה להוראת שעה לשלוש שנים, הצעתי לאפס גם את החוק הזה מבחינת לוח זמנים כשנבוא לדון בעוד שלוש שנים, נדון על כל המכלול בצוותא.

דוד אזולאי: אני מבקש מהנציגים המשפטיים לקבוע מועד שהוא ייקבע לשלוש שנים, וזה בעצם יהיה המועד הקובע למכלול החוק.

דוד אזולאי: תודה רבה.

דוד אזולאי: אם כך אנחנו מצביעים על התחולה שתוך 30 יום הוראת שעה לשלוש שנים.

גלעד ארדן: הצבעת על עצם הדיון ברביזיה עכשיו צריך להצביע על ההצעה עצמה.

דוד אזולאי: הצבעה ראשונה לגבי התחולה של 30 יום.

דוד אזולאי: מי בעד?

דוד אזולאי: 4 בעד, אין מתנגדים, אין נמנעים.

דוד אזולאי: אם כך זה עובר פה אחד.

דוד אזולאי: מי בעד ההצעה שתהיה לשלוש שנים כפי שהוצע בהצעת החוק הממשלתית ו-2 ההצעות גם רישוי עסקים, גם חוק השיכרות יהיו ביחד באותו תאריך על פי המלצה של הצוות המשפטי.

דוד אזולאי: בעד – 2, אין מתנגדים, אין נמנעים.

דוד אזולאי: לגבי תחנות הדלק – גם עליהן תיאסר מכירת אלכוהול, כמו כל העסקים האחרים מהשעה 11 בלילה עד השעה שש בבוקר.

דוד אזולאי: מי בעד?

דוד אזולאי: מי נגד?

דוד אזולאי: מי נמנע?

דוד אזולאי: אין מתנגדים, אין נמנעים, לפיכך זה עובר.

דוד אזולאי: חברי הכנסת, כל מי שרוצה להגיש הסתייגויות, אנא מכם, עד השעה 12 אפשר להגיש הסתייגויות.

דוד אזולאי: תודה רבה לכולם.

דוד אזולאי: הישיבה נעולה.